LSPP n.o., Kuzmányho 5100/3, 058 01 Poprad

IČO: 50587536

# Výročná správa

za rok 2018

 MUDr. Pavol Štec

predseda Správnej rady LSPP n.o., v.r.

*Poprad 24.04. 2019*

Vypracoval: *MUDr. Dušan Lipták, riaditeľ, v.r.*

**Obsah:**

 1. Profil neziskovej organizácie

 2. Prehľad činností vykonávaných v kalendárnom roku 2018

 3. Ročná účtovná závierka za rok 2018

 4. Prílohy

**1. Profil neziskovej organizácie**

*Názov neziskovej organizácie:* LSPP n.o.

*Sídlo neziskovej organizácie*: Kuzmányho 5100/3, 058 01 Poprad

*Dátum vzniku*: 02.11.2016

*Právna forma*: Nezisková organizácia

*IČO:* 50587536

*DIČ*: 2120385124

Nezisková organizácia LSPP n.o., so sídlom Kuzmányho 5100/3, 058 01 Poprad, IČO: 50587536, vznikla dňa 02.11.2016 a je zapísaná v registri neziskových organizácií vedenom na Ministerstve vnútra SR (register neziskových organizácií č. OVVS – 554/2016 – NO).

**Druh všeobecne prospešných služieb**:

* Poskytovanie zdravotnej starostlivosti

**Zakladateľ neziskovej organizácie:**

Združenie všeobecných lekárov pre dospelých Slovenskej republiky, o.z., sídlo: Kuzmányho 5100/3, 058 01 Poprad, IČO: 50469070.

**Orgány neziskovej organizácie:**

Správna rada (zloženie do 15.12.2017):

MUDr. Ján Hencel, MSc. – predseda

MUDr. Pavol Štec – člen

MUDr. Slavomír Sakal, MPH – člen

MUDr. Viliam Chromý – člen

MUDr. Rastislav Zanovit - člen

Správna rada (zloženie od 16.12.2017):

MUDr. Pavol Štec – predseda

MUDr. Slavomír Sakal, MPH – člen

MUDr. Viliam Chromý – člen

MUDr. Rastislav Zanovit – člen

MUDr. Peter Marko, MPH - člen

Riaditeľ:

Ing. Jiří Ruml (do 20.09.2017)

MUDr. Dušan Lipták (od 21.09.2017)

Revízor:

MUDr. Dušan Lipták (do 20.09.2017)

Ing. Jiří Ruml (od 21.09.2017)

 **2. Prehľad činností vykonávaných v kalendárnom roku 2018**

Nezisková organizácia LSPP n.o. vznikla dňa 02.11.2016. Hlavným cieľom LSPP n.o. je predovšetkým:

1. Organizačné a ekonomické prepojenie LSPP a segmentu VLD,

2. Transparentnosť financovania ambulancií VLD v súvislosti s povinným výkonom LSPP.

V období do 31.12.2016 sa činnosť neziskovej organizácie postupne rozbiehala, vykonávali sa aktivity v rámci segmentu VLD (všeobecní lekári pre dospelých). Pripravovali sa dokumenty súvisiace s výkonom LSPP (lekárska služba prvej pomoci):

* Zmluva o budúcej zmluve (na výkon lekárskej služby prvej pomoci - LSPP)
* Zmluva o výkone LSPP.

V priebehu I. polroka 2017 sa vykonávali činnosti súvisiace s pripravovaným otvorením ambulancie lekárskej služby prvej pomoci v meste Kežmarok. K prevádzkovaniu ambulancie bolo potrebné splniť podmienky podľa príslušných vyhlášok a právnych predpisov:

* legislatívne podmienky (rozhodnutia a povolenia Ministerstva zdravotníctva SR, Regionálneho úradu verejného zdravotníctva a pod.),
* priestorové a technické podmienky (vhodné priestory na zriadenie ambulancie lekárskej služby prvej pomoci, nájomné zmluvy na priestory a pod.),
* materiálne vybavenie ambulancie (prístroje, výpočtová a telekomunikačná technika, lieky a ŠZM, čistiace prostriedky a iný spotrebný materiál),
* personálne zabezpečenie ambulancie (lekári, zdravotné sestry, upratovačky a pod.).

Dňa 01.08.2017 začala svoju činnosť prevádzka ambulancie lekárskej služby prvej pomoci na adrese ul. Dr. Daniela Fischera 7, 060 01 Kežmarok.

Podľa §102ac, ods.2 zákona č. 578/2004 Z.z. k prechodným ustanoveniam k úpravám príslušného zákona v platnom znení, účinným od 01.11.2017 ***Povolenie na prevádzkovanie ambulancie lekárskej služby prvej pomoci, ak ide o poskytovateľa, ktorý poskytuje všeobecnú ambulantnú starostlivosť, stráca platnosť najneskôr 1. júla 2018.***V súlade so znením zákona LSPP n.o. ukončila prevádzku ambulancie LSPP pre dospelých v Kežmarku ku dňu 01.07.2018.

**3. Ročná účtovná závierka za rok 2018**

Správna rada LSPP n.o. schvaľuje rozpočet na príslušný kalendárny rok. Plnenie rozpočtu a hospodárenie neziskovej organizácie sa vyhodnocuje v priebehu kalendárneho roka na zasadnutiach správnej rady LSPP n.o. K 31.12.2018 bola zostavená účtovná závierka neziskovej organizácie LSPP n.o. (nezisková organizácia vedie účtovníctvo v sústave jednoduchého účtovníctva). Z hľadiska príjmov a výdavkov rozdeľujeme činnosť združenia na nezdaňovanú činnosť a zdaňovanú činnosť.

Nezdaňovaná činnosť

Príjmy z nezdaňovanej činnosti v roku 2018 boli nasledovné:

* Z vkladu zriaďovateľa alebo zakladateľa 200,00 EUR

Príjmy v nezdaňovanej činnosti spolu: 200,00 EUR

Výdavky v nezdaňovanej činnosti v roku 2018 boli nasledovné:

* Splátky pôžičiek 9 800,00 EUR

Výdavky v nezdaňovanej činnosti spolu: 9 800,00 EUR

Zdaňovaná činnosť

Do zdaňovanej (podnikateľskej) činnosti LSPP n.o. patrilipredovšetkým činnosti súvisiaces prevádzkou ambulancie lekárskej služby prvej pomoci (Kežmarok).

Príjmy v roku 2018 z uvedenej činnosti predstavovali čiastku 95 625,00 EUR, pričom výdavky súvisiace s činnosťou LSPP n.o. prestavovali čiastku 87 351,00 EUR.

Majetok a záväzky

Nezisková organizácia LSPP n.o. k 31.12.2018 evidovala *majetok celkom* v hodnote 3 215,00 EUR, z toho pohľadávky predstavovali čiastku 112,00 EUR, zostatok finančnej hotovosti v pokladni predstavoval čiastku 118,00 EUR, zostatok na bankovom účte LSPP n.o. k 31.12.2018 vedenom vo VÚB a.s. bol 2 985,00 EUR.

Nezisková organizácia LSPP n.o. k 31.12.2018 evidovala *záväzky celkom* v hodnote 103,00 EUR, z toho sociálny fond predstavoval čiastku 79,00 EUR.

Účtovnú závierku, rozpočet a hospodárenie LSPP n.o. za rok 2018 schválila dňa 24.04.2019 správna rada neziskovej organizácie LSPP n.o.

 Návrh rozpočtu LSPP n.o. na rok 2019 schválila správna rada neziskovej organizácie LSPP n.o. na svojom zasadnutí dňa 16.11.2018.

**4. Prílohy**

1. *Vyhodnotenie plnenia rozpočtu za rok 2018 (schválené Správnou radou LSPP n.o. dňa 24.04.2019).*